# name
Anàlisi Economètrica dels Valors de Mercat Futbolístic Europeu de la temporada 2017/2018

# metadata.dc.description[].value
Treballs Finals del Grau d'Economia i Estadística. Doble titulació interuniversitària, Universitat de Barcelona i Universitat Politècnica de Catalunya. Curs: 2020-2021. Tutor: Montserrat Guillen i Estany

# metadata.dc.description.abstract[].value
Els objectius d’aquest treball són construir un model de regressió lineal múltiple per tal de determinar el valor de mercat dels futbolistes professionals a partir de mètriques de rendiment futbolístic i construir un model de predicció de gol que servirà com a base de l’Expected Goals Method. Les dades que s’han utilitzat fan referència a les 5 lligues europees principals (lligues anglesa, espanyola, alemanya, italiana i francesa) de la temporada 2017/2018 proporcionades per l’empresa Wyscout i la web Transfermarkt.

La part inicial del treball està formada per la introducció, la revisió de la literatura i l’apartat de metodologia i dades. En aquests apartats introductoris es posa en context al lector i es justifica el tema, es revisen els treballs més recents d’altres autors i s’explica l’estructura de les dades per a la realització del treball i la seva extracció, i la metodologia emprada.

Arribats a aquest punt, en la primera part dels resultats es construeix el model de predicció de gol, on s’avaluen un total de 40.461 xuts. S’ha trobat evidència estadística que la distància i l’angle de tir, el rol del jugador, la cama o part del cos amb la qual s’efectuï el tir, que la jugada procedeixi d’un contra-atac o d’una centrada són factors que determinen la probabilitat que un xut acabi essent gol. Finalment, pel que fa a la segona part, s’ha mesurat el valor de mercat de 2.662 jugadors, on s’ha fet una distinció segons el rol de joc (davanters, mig-campistes, defenses i porters). Per a cadascun d’aquests s’ha pogut elaborar un model de regressió per estimació robusta on les variables explicatives són mètriques de rendiment futbolístic específiques depenent del rol que es tracti.

# metadata.dc.source[].value
Treballs Finals de Grau (TFG) - Estadística UB-UPC

# metadata.dc.title[].value
Anàlisi Economètrica dels Valors de Mercat Futbolístic Europeu de la temporada 2017/2018